APSTIPRINĀTS
SIA “Daugavpils Olimpiskais centrs”
Iepirkuma komisijas
2026. gada 20. jūlija sēdē ar protokolu Nr. 1


SIA “Daugavpils Olimpiskais centrs”
uzaicina potenciālos pretendentus piedalīties zemsliekšņa iepirkumā

“Mazā spīdveja treka rekonstrukcija”
identifikācijas Nr. DOC 2026/6

1. Pasūtītāja nosaukums, adrese un citi rekvizīti, kontaktpunkts:
	Nosaukums:
	SIA “Daugavpils Olimpiskais centrs” (turpmāk – Pasūtītājs)

	Reģistrācijas numurs:
	40003244634

	Juridiskā adrese:
	Stadiona iela 1, Daugavpils, LV-5401, Latvija

	Kontaktpersona:
	SIA “Daugavpils Olimpiskais centrs” juriste Kristīne Pavlovska

	Tālrunis:
	6 54 22263

	E-pasta adrese:
	birojs@daugavpilsoc.lv

	Darba laiks:
	pirmdiena - piektdiena
	09:00 – 12:00, 13:00 – 17:00



2. Iepirkuma metode – cenu aptauja (zemsliekšņa iepirkums). Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9. panta pirmajā daļā un 11. panta septītajā daļā noteikto).
3. Iepirkuma priekšmets – mazā spīdveja treka rekonstrukcija (turpmāk – Darbi). 
4. Paredzamā līgumcena: EUR 9 999.99 (deviņi tūkstoši deviņi simti deviņdesmit deviņi euro, nulle centi) bez PVN. 
5. Iepirkuma priekšmets paredz iepirkuma līguma slēgšanu zemsliekšņa iepirkumā.
6. Iepirkuma priekšmets nav sadalīts daļās.
7. [bookmark: _GoBack]Līguma izpildes termiņš – 2 (divu) nedēļu laikā jeb 14 (četrpadsmit) dienas no Līguma noslēgšanas brīža līdz Darbu pabeigšanai, parakstot Darbu pieņemšanas-nodošanas aktu.
8. Iepirkuma priekšmeta līguma izpildes vieta – Stadions "Lokomotīve", Jelgavas iela 54, Daugavpils, LV-5404.
9. Iepirkuma priekšmeta galvenais CPV kods – 45000000‑7 (Celtniecības darbi), CPV kods 45233120-6 (Ceļu būvdarbi).
10. [bookmark: _Toc134418278][bookmark: _Toc134628683][bookmark: _Toc337468672][bookmark: _Toc341872544]Līguma apmaksas kārtība – rēķina apmaksa tiek veikta 30 (trīsdesmit) dienu laikā.
11. Līguma parakstīšanas termiņš – pretendentam, kam piešķirtas līguma slēgšanas tiesības, līgums ar pasūtītāju jānoslēdz 5 (piecu) darba dienu laikā no zemsliekšņa iepirkuma rezultātu paziņošanas brīža. Ja pretendents bez objektīva pamatojuma iepriekš minētajā termiņā neparaksta līgumu, tad tā piedāvājums tiek noraidīts un līgums var tikt parakstīts ar nākamo pretendentu, kurš atbilst uzaicinājuma prasībām un piedāvājuma izvērtēšanas kritērijam.
12. Piedāvājuma iesniegšanas vieta un laiks – līdz 2026. gada 23. jūlija plkst. 10:00, atsūtot ar drošu elektronisko parakstu parakstītu failu – piedāvājumu uz e-pastu: birojs@daugavpilsoc.lv. 
13. Piedāvājuma noformēšana – piedāvājums sastāv no elektroniski sagatavotiem un atsevišķi vai vienā dokumentu kopumā pretendenta paraksttiesīgas vai pilnvarotas personas parakstītiem dokumentiem, kas apliecina pretendenta atbilstību uzaicinājuma nosacījumiem.
14. Piedāvājuma vērtēšanas priekšnoteikums – tiek vērtēts tikai tas piedāvājums, kas iesniegts līdz uzaicinājumā noteiktajam piedāvājuma iesniegšanas laikam.
15. Piedāvājuma varianti – piedāvājuma variantu iesniegšana nav paredzēta.
16. Nosacījumi pretendenta dalībai zemsliekšņa iepirkumā:
16.1. pretendents ir reģistrēts atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām un pretendentam nav pasludināts maksātnespējas process vai uzsākta likvidācija. Latvijas Republikā reģistrēta vai pastāvīgi dzīvojoša pretendenta reģistrācijas fakts un maksātnespējas procesa pasludināšanas vai likvidācijas uzsākšanas fakts tiks pārbaudīts Republikas Uzņēmumu reģistra tīmekļvietnē www.ur.gov.lv vai Latvijas Republikas Valsts ieņēmumu dienesta tīmekļvietnē www.vid.gov.lv. Ārvalstī reģistrētam vai pastāvīgi dzīvojošam pretendentam jāiesniedz kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādītā informācija apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām un tam nav pasludināts maksātnespējas process vai uzsākta likvidācija; 
16.2. piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā iepirkumā (iesniedzot pilnvaras oriģinālu);
16.3. pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav neizpildītas saistības nodokļu jomā. Latvijas Republikā reģistrēta vai pastāvīgi dzīvojoša pretendenta saistību izpilde nodokļu jomā tiks pārbaudīta Ministru kabineta noteiktajā informācijas sistēmas (EIS) tīmekļvietnes www.eis.gov.lv sadaļā “E-izziņas”. Ārvalstī reģistrētam vai pastāvīgi dzīvojošam pretendentam jāiesniedz kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādītā informācija apliecina, ka pretendentam ārvalstī nav neizpildītas saistības nodokļu jomā;
16.4. pretendentam dienā, kad pieņemts lēmums par iespējamu iepirkuma līguma slēgšanas tiesību piešķiršanu, nav piemērotas sankcijas atbilstoši Starptautisko un Latvijas Republikas nacionālo sankciju likuma 11.1 panta pirmajā un otrajā daļā, ES padomes regulās Nr. 269/2014 un Nr. 833/2014 minētajiem izslēgšanas nosacījumiem. Latvijas Republikā vai ārvalstī reģistrēta vai pastāvīgi dzīvojoša pretendenta sankciju esamību tiks pārbaudīta Lursoft tīmekļvietnē https://www.lursoft.lv/.

17. Pretendenta iesniedzamie dokumenti dalībai zemsliekšņa iepirkumā: 
17.1. aizpildīts pieteikums dalībai zemsliekšņa iepirkumā (1. pielikums);
17.2. aizpildīts tehniskais un finanšu piedāvājums (2. pielikums), ievērojot tehniskajā specifikācijā noteiktās prasības, aprēķinot vienas vienības cenu, iekļauj visas izmaksas, kas saistītas ar pilnīgu un kvalitatīvu iepirkuma līguma izpildi, tajā skaitā, bet ne tikai, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN. Tehniskā specifikācija - tehniskajā un finanšu piedāvājumā visas summas jānorāda euro ar 2 (divām) decimālzīmēm aiz komata. 
18. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam;
19.  Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
20. Piedāvājuma izvēles kritērijs ir normatīvo aktu un zemsliekšņa iepirkuma uzaicinājuma prasībām atbilstošs saimnieciski visizdevīgākais piedāvājums, kuru nosaka, ņemot vērā viszemāko cenu[footnoteRef:1]. Par saimnieciski visizdevīgāko piedāvājumu tiks atzīts piedāvājums ar viszemāko piedāvāto cenu EUR bez PVN “Vienības cena EUR bez PVN” iepirkuma priekšmeta katra pozīcijā. [1:  Pasūtītājs piedāvājumu salīdzināšanai un izvērtēšanai izmantos cenu, jo iepirkuma priekšmets nesatur nevienu no PIL 51. panta trešajā viens daļā (31) noteiktajiem kritērijiem, kā arī ir atbilstošs PIL 51. panta ceturtajā daļā noteiktajam - tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.] 

21. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, tad pasūtītājs ir tiesīgs rīkot izlozi, uzaicinot pretendentus tajā piedalīties klātienē vai tiešsaistē līdzvērtīgus piedāvājumus iesniegušos pretendentus. Ja uzaicinātie pretendenti neierodas klātienē norādītajā izlozes vietā vai nereģistrējas tiešsaistes adresē un laikā, pasūtītājs to veic bez pretendentu klātbūtnes.
22. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
23. Piedāvājuma vērtēšana – tiek vērtēti visi iesniegtie piedāvājumi, ja nepieciešams, veicot saraksti ar pretendentu un aritmētisku kļūdu labojumu, un tiek noraidīti tie pretendenti, kuru iesniegtie piedāvājumi neatbilst uzaicinājuma prasībām. Pasūtītājs līguma slēgšanas tiesības piešķirs tiem pretendentiem, kuri atbilst visām uzaicinājuma prasībām un ir saimnieciski visizdevīgākais piedāvājums, kuru nosaka, ņemot vērā viszemāko cenu, un uz kuru neattiecas uzaicinājumā noteiktie izslēgšanas iemesli.
24. Informācija par pieņemto lēmumu – tiek nosūtīta elektroniski pretendentam, kas iesniedza piedāvājumu.
25. Pasūtītājs ir tiesīgs pārtraukt vai izbeigt zemsliekšņa iepirkumu un neslēgt iepirkuma līgumu, ja tam ir objektīvs pamatojums.
26. Iepirkuma priekšmets paredz iepirkuma līguma slēgšanu ar 1 (vienu) pretendentu, kurš ir iesniedzis saimnieciski visizdevīgāko piedāvājumu zemsliekšņa iepirkumā (piedāvājumu ar viszemāko cenu).

Pielikumā:
1. pielikums – “Pieteikums dalībai cenu aptaujā”;
2. pielikums – “Tehniskā specifikācija – tehniskais un finanšu piedāvājums”;
3. pielikums – “Līguma projekts”.


1. PIELIKUMS
“Mazā spīdveja treka rekonstrukcija”
identifikācijas Nr. DOC 2026/6

PIETEIKUMS DALĪBAI ZEMSLIEKŠŅA IEPIRKUMĀ
(veidne)
	Pretendenta nosaukums
	

	reģistrācijas Nr.
	

	juridiskā adrese:
	

	telefona numurs:
e-pasta adrese:
	

	Bankas rekvizīti
	

	Kontaktpersonas
piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	

	līguma parakstīšanas procesā – pretendenta paraksttiesīgas vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	



Ar šī pieteikuma iesniegšanu zemsliekšņa iepirkumā “Mazā spīdveja treka rekonstrukcija”, iepirkuma identifikācijas Nr. DOC 2026/6, pretendents, tā __________________ (amats, vārds, uzvārds) personā, ar šī pieteikuma iesniegšanu:
1. piesakās piedalīties zemsliekšņa iepirkumā “Mazā spīdveja treka rekonstrukcija”, identifikācijas numurs DOC 2026/6 un piekrīt visiem zemsliekšņa iepirkuma uzaicinājuma nosacījumiem, kā arī tehniskās specifikācijas prasībām un garantē zemsliekšņa iepirkuma uzaicinājuma un normatīvo aktu prasību izpildi. Cenu aptaujas uzaicinājuma noteikumi ir skaidri un saprotami; 
2. apliecina, ka:
2.1. visa sniegtā informācija ir pilnīga un patiesa;
2.2. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
2.3. nav tādu apstākļu, kas liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
2.4. rīcībā ir visi nepieciešamie līdzekļi un resursi savlaicīgai un kvalitatīvai līguma izpildei atbilstoši uzaicinājumam un tehniskajai specifikācijai;
3. informē, ka atbilst _______________ (norāda atbilstošo) MVU uzņēmuma statusam[footnoteRef:2]. [2:  Minēto informāciju norāda, jo, saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā  piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai. Informācija par atbilstību mazā vai vidējā uzņēmuma statusam sniedzama arī par piesaistītā apakšuzņēmēja uzņēmumu. Skatīt –  https://www.iub.gov.lv/lv/skaidrojums-mazie-un-videjie-uznemumi   ] 

4. norāda, ka līguma izpildei tiks piesaistīti šādi apakšuzņēmēji  vai personas, uz kuras iespējām pretendents balstās (ja tādi ir):
	Nr.
	Apakšuzņēmēja nosaukums, reģistrācijas numurs, adrese
	Atbilst/neatbilst (norāda atbilstošo) mazā vai vidējā uzņēmuma statusam
	Izpildei nododamā līguma daļa
	Nododamā līguma summas daļa naudas izteiksmē

	
	
	
	
	

	
	
	
	
	



5. Pretendents sniedz ziņas vai uz to ir attiecināmi Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________;
6. Pretendents sniedz informāciju par personu, kurai kandidātā vai pretendentā ir izšķirošā ietekme[footnoteRef:3] uz līdzdalības pamata normatīvo aktu par koncerniem izpratnē[footnoteRef:4], kā arī minētās personas  valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________(vēlams sniegt ziņas tabulas veidā); [3:  Uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:
1) uzņēmumam sabiedrībā ir balsstiesību vairākums;
2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;
3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;
4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.]  [4:  https://likumi.lv/ta/id/4423-koncernu-likums 
] 

7. Pretendents sniedz ziņas par pretendenta patiesajiem labuma guvējiem (ja tos iespējams noskaidrot): _________________.
Pielikumā:
apakšuzņēmēja apliecinājums par tā gatavību veikt tam izpildei nododamo līguma daļu vai personas, uz kuras iespējām pretendents balstās, apliecinājums vai vienošanās.
	Vārds, uzvārds, amats

	


	
2. PIELIKUMS
“Mazā spīdveja treka rekonstrukcija”
identifikācijas Nr. DOC 2026/6


TEHNISKĀ SPECIFIKĀCIJA – TEHNISKAIS UN FINANŠU PIEDĀVĀJUMS

Pieejama pircēja profilā atsevišķā dokumentā MS Excel formātā

Ja tehniskajā specifikācijā – tehniskajā un finanšu piedāvājumā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām.
Tehniskajā specifikācijā – tehniskajā un finanšu piedāvājumā piedāvājot ekvivalentu preci, pretendentam jāpierāda tās ekvivalentums.


3. PIELIKUMS
“Mazā spīdveja treka rekonstrukcija”
identifikācijas Nr. DOC 2026/6

LĪGUMA PROJEKTS

Līguma sagatavošanas vieta ir Daugavpils.
Līguma divpusējas parakstīšanas datums ir pēdējā parakstītā laika zīmoga datums.

Sabiedrība ar ierobežotu atbildību “Daugavpils Olimpiskais centrs”, reģistrācijas Nr. 40003244634, juridiskā adrese Stadiona iela 1, Daugavpils, LV-5401, turpmāk – Pasūtītājs, tās valdes locekļa ar tiesībām pārstāvēt kapitālsabiedrību atsevišķi Andra Morozova personā, kurš rīkojas uz statūtu pamata, no vienas puses, un
________________________, reģistrācijas Nr. ________________, juridiskā adrese _________________________, turpmāk – Uzņēmējs, tās _________________ ar tiesībām pārstāvēt kapitālsabiedrību atsevišķi _____________________ personā, kurš rīkojas uz statūtu pamata, no otras puses, abi kopā turpmāk saukti Puses vai katrs atsevišķi saukts Puse,
pamatojoties uz Pasūtītāja iepirkuma komisijas 2026. gada ___. __________ lēmumu zemsliekšņa iepirkumā “Mazā spīdveja treka rekonstrukcija”, identifikācijas numurs DOC 2026/6, parakstīja sekojošu līgumu (turpmāk – Līgums)
1. LĪGUMA PRIEKŠMETS
1.1. Pasūtītājs uzdod un Uzņēmējs apņemas veikt mazā spīdveja treka (turpmāk – Objekts) rekonstrukciju jeb atjaunošanas darbus saskaņā ar tehnisko specifikāciju un darbu apjomiem Līguma 1. pielikumā (turpmāk viss kopā – Darbi/ Būvdarbi). 
1.2. Uzņēmējs Darbus veic ar savu darba spēku, saviem darba rīkiem, materiāliem un savu transportu, kuru vērtība ir iekļauta Līguma 4.1. punktā norādītajā līgumcenā.
1.3. Uzņēmējs Būvdarbu veikšanai nodrošina visu nepieciešamo speciālistu piesaisti, ievērojot Latvijas Republikas spēkā esošo normatīvo aktu.
2. LĪGUMA IZPILDES TERMIŅŠ
2.1. Līgums stājas spēkā tā parakstīšanas dienā un ir spēkā līdz Līguma saistību pilnīgai  izpildei. 
2.2. Darbu izpildes termiņš ir 2 (divas) nedēļas jeb 14 (četrpadsmit) dienas no Līguma noslēgšanas brīža līdz Darbu pabeigšanai, Pusēm parakstot Darbu pieņemšanas-nodošanas aktu. 
2.3. Līguma izpildes termiņu Puses var grozīt ar rakstveida papildu vienošanos, ko noslēdz pēc vienas no Pusēm ierosinājuma šādos gadījumos:
2.3.1. ja radušies neparedzēti darbi;
2.3.2. ja iestājas nepārvaramas varas apstākļi, vai arī ārkārtēju apstākļu rezultātā tiek apgrūtināta vai padarīta neiespējama uz laiku Darbu izpilde;
2.3.3. ja Pasūtītājs ir veicis korekcijas Darbu apjomos, un ja šādas izmaiņas nepieciešamas objektīvu, Pusēm iepriekš neparedzamu apstākļu dēļ;
2.3.4. ja Darbi Objektā aizkavējas no Uzņēmēja neatkarīgu apstākļu dēļ, tad Līguma termiņš var tikt pagarināts par tādu termiņu, par cik kavējas Darbi Objektā, ja par to ir panākta rakstiska vienošanās ar Pasūtītāju un tam ir objektīvs pamatojums.
3. DARBU PIEŅEMŠANA-NODOŠANA
3.1. Pēc Darbu ietvaros paredzēto būvdarbu pilnīgas pabeigšanas atbilstoši Līguma noteikumiem Puses paraksta Darbu pieņemšanas - nodošanas aktu (turpmāk – Darbu pieņemšanas-nodošanas akts) un Pasūtītājs veic Līgumcenas samaksu atbilstoši Līguma 4.3. punkta nosacījumiem.
3.2. Darbu pieņemšanas - nodošanas aktus ir tiesīgi parakstīt: 
3.2.1. no Pasūtītāja puses ____________;
3.2.2. no Uzņēmēja puses ____________.
3.3. Pasūtītājs Darbus pieņem un Darbu izpildes aktu paraksta 3 (trīs) darba dienu laikā no akta saņemšanas dienas, izņemot gadījumus, kad Pasūtītājs konstatē pamatotas nepilnības. Citos gadījumos uzskatāms, ka Pasūtītājs izpildītos Būvdarbus ir pieņēmis šajā Līguma punktā noteiktā termiņa pēdējā dienā.
3.4. Ja Pasūtītājs nepieņem Būvdarbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, vai ar būvuzraugu (ja tāds piesaistīts) saskaņotu defektu aktu.
3.5. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto darbu apjomiem, Uzņēmējs 3 (trīs) darba dienu laikā no defektu akta saņemšanas dienas iesniedz Pasūtītājam rakstiskus iebildumus pret defektu aktā norādītajām nepilnībām.
3.6. Ja Pasūtītājs nepiekrīt iebildumiem attiecībā uz defektu aktā iekļautajiem izpildīto būvdarbu apjomiem, Pasūtītājs pasūta būves ekspertīzi par veikto darbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un pasūtītāja noteiktajām prasībām, kā arī faktiski izpildīto darbu apjomu.
3.7. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Līguma prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
3.8. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Puses vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus.
3.9. Darbu izpildes akta parakstīšana neliedz Pasūtītājam Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
3.10. Ja būves ekspertīze apstiprina Pasūtītāja iebildumus, Uzņēmējs sedz ar būves ekspertīzi lēmuma pieņemšanu saistītos izdevumus.
4. LĪGUMCENA UN NORĒĶINU KĀRTĪBA
4.1. Darbu kopējā līgumcena ir __________ (__________________) (turpmāk – Līgumcena), neieskaitot pievienotās vērtības nodokli (turpmāk – PVN). PVN apmaksa tiek veikta atbilstoši likmei, kas noteikta spēkā esošajos normatīvajos aktos. 
4.2. Līgumcena ietver visas izmaksas Darbu realizācijai, izmantojamo būvizstrādājumu izmaksas, darbu izmaksas, piegāžu un transporta izmaksas, iekārtu, inventāra, mehānismu u.c. izmaksas  saskaņā Līguma 1. pielikumu, kas nevar tikt mainīta, ja netiek mainīti Tehniskajā specifikācijā paredzētie risinājumi.
4.3. Pasūtītājs Līgumcenas apmaksu veic 30 (trīsdesmit) darba dienu laikā no dienas, kad iestājušies visi šādi priekšnoteikumi:
4.3.1. Puses parakstījušas Darbu pieņemšanas-nodošanas aktu;
4.3.2. Uzņēmējs ir iesniedzis Līguma noteikumiem atbilstošu rēķinu.
5. UZŅĒMĒJA SAISTĪBAS
5.1. Uzņēmējs apņemas organizēt un veikt Darbu kvalitatīvu izpildi atbilstoši Līguma noteikumiem un  spēkā esošo normatīvo aktu noteikumiem, nodrošinot būvizstrādājumu pareizu un kvalitatīvu glabāšanu un izmantošanu Darbu procesā, kā arī Darbu veikšanai izmantot tikai kvalitātes prasībām atbilstošus būvizstrādājumus.
5.2. Uzņēmējs apņemas Darbu veikšanas laikā kārtot Darbiem nepieciešamo dokumentāciju un normatīvajos aktos paredzētos dokumentus par darba aizsardzības prasībām.
5.3. Uzņēmējam ir jāiesniedz Pasūtītājam visa nepieciešamā Darbu izpilddokumentācija par Darbiem.
5.4. Uzņēmējs savlaicīgi rakstiski informē Pasūtītāju par Darbu izpildē neparedzētiem apstākļiem, kas var kavēt Darbu pabeigšanu Līguma norādītajā termiņā vienlaicīgi iesniedzot savus priekšlikumus to novēršanai.
5.5. Darbu grafiks pirms Darbu uzsākšanas jāsaskaņo ar Pasūtītāja Līgumā norādīto kontaktpersonu.
5.6. Uzņēmējs apņemas Darbu veikšanas vietā nodrošināt tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju. Darbu veikšanas laikā, operatīvi par saviem līdzekļiem izvest no Darbu veikšanas teritorijas, kā arī no pieguļošās teritorijas, atkritumus un būvgružus, ja tādi ir radušies, kā arī sakopt Objektu un tam piegulošo teritoriju.
5.7. Pēc Darbu pabeigšanas un pirms Darbu nodošanas Pasūtītājam, nodrošināt Objekta atbrīvošanu no būvgružiem, atkritumiem, izvest Uzņēmējam piederošo inventāru, iekārtas, darbarīkus un sakopt Objektu un tam piegulošo teritoriju.
5.8. Uzņēmējs ir atbildīgs par darba drošības, ugunsdrošības un vides aizsardzības pasākumu veikšanu, ko paredz Latvijas Republikā spēkā esošie normatīvie akti un instrukcijas, kas saistīti ar Darbiem Objektā.
5.9. Uzņēmējs atbild par jebkuriem tā darbības rezultātā nodarītajiem bojājumiem un radītajiem zaudējumiem, kā arī nodrošina kompensāciju, kas jāmaksā saskaņā ar likumu,  sakarā ar nelaimes gadījumiem Uzņēmējam vai tā personālam, kā arī citām personām.
5.10. Uzņēmējam ir tiesības saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Darbiem.
5.11. Uzņēmējam ir tiesības saņemt Līgumā noteikto līgumsodu par Pasūtītāja nepienācīgu Līguma saistību izpildi.
6. PASŪTĪTĀJA SAISTĪBAS
6.1. Pasūtītājs Līguma ietvaros neveiks nekādas darbības, kas traucētu Darbu izpildei, ja vien tas nav saistīts ar konstatētiem būvnoteikumu pārkāpumiem no Uzņēmēja puses.
6.2. Pasūtītājs var veikt korekcijas Darbu apjomos, ja šādas izmaiņas ir jāveic objektīvu, Pusēm iepriekš neparedzamu apstākļu dēļ, un par to ir noslēgta Pušu rakstiska vienošanās.
6.3. Pasūtītājam ir pienākums savlaicīgi rakstiski paziņot Uzņēmējam par visiem no Pasūtītāja atkarīgiem apstākļiem, kas radušies no jauna un kas Uzņēmējam var traucēt izpildīt Līguma saistības.
6.4. Pasūtītājam pieņem Līgumā paredzētos Darbus, kas izpildīti kvalitatīvi un atbilstoši Līguma un normatīvo aktu prasībām, un veikt to apmaksu Līgumā noteiktajā kārtībā un apmērā.
6.5. Pasūtītājam ir tiesības jebkurā laikā pārbaudīt Darbu veikšanu Objektā.
6.6. Pasūtītājam ir tiesības dot Uzņēmējam norādījumus par Līgumā noteikto saistību izpildi. Pasūtītāja norādījumi Uzņēmējam ir saistoši un obligāti pildāmi.
6.7. Pasūtītājam ir tiesības piemērot Līgumā noteikto līgumsodu par Uzņēmēja nepienācīgu Līguma saistību izpildi.
7. IZMAIŅAS LĪGUMĀ
7.1. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
7.2. Pasūtītājs ir tiesīgs izdarīt izmaiņas Līgumā paredzētajos Darbos, ja tas neskar uzsāktos darbus un piegādātos būvmateriālus. 
7.3. Par tādu darbu izpildi, kuru izpildes gaitā Uzņēmējs ir patvaļīgi atkāpies no Līguma noteikumiem, tajā skaitā tehniskajā specifikācijā paredzētajiem risinājumiem, Uzņēmējs atlīdzību nesaņem un veic Objektā neatbilstību un trūkumu novēršanu par saviem līdzekļiem, un tas nedod Uzņēmējam tiesības pieprasīt Līguma 2.2. punktā noteiktā Darbu izpildes termiņa pagarinājumu.
7.4. Par jebkurām izmaiņām Līguma noteikumos vai izpildāmo Darbu apjomos Pusēm ir jānoslēdz papildu vienošanās pie Līguma.
8. PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE (ja ir piemērojams)
8.1. Uzņēmējs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.
8.2. Uzņēmējam ir pienākums saskaņot ar Pasūtītāju papildu apakšuzņēmēju iesaistīšanu Līguma izpildē. Apakšuzņēmēju un personāla nomaiņas un papildus piesaistīšanai tiek ievēroti attiecināmie Publisko iepirkumu likuma noteikumi.  
8.3. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 3 (trīs) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem. 
9. GARANTIJAS UN CIVILTIESISKĀS ATBILDĪBAS APDROŠINĀŠANA
9.1. Uzņēmējs garantē Objektā izpildīto Darbu kvalitāti __ (__________________) mēnešu laikā no Darbu pieņemšanas - nodošanas akta parakstīšanas brīža, kā arī dotajā garantijas periodā apņemas novērst par saviem līdzekļiem jebkādus atklātos defektus, ja tie radušies nekvalitatīvi izpildīta darba dēļ vai izmantoto nekvalitatīvo materiālu rezultātā.
9.2. Gadījumā, ja Uzņēmējs atsakās veikt nepieciešamos darbus atklāto defektu novēršanai, Pasūtītājam ir tiesības uz Uzņēmēja rēķina nolīgt citus minēto darbu izpildītājus. Gadījumā, ja rodas strīds par radušos bojājumu cēloni, tā noteikšanai Puses pieaicina neatkarīgu ekspertu, ko pēc abu Pušu pieprasījuma nozīmē Latvijas Būvinženieru savienība.
9.3. Garantijas perioda ietvaros Uzņēmējs Objektos novērš defektus, kas radušies Uzņēmēja vainas dēļ vai nekvalitatīvi veiktu darbu dēļ, 5 (piecu) darba dienu laikā no brīža, kad Uzņēmējs ir saņēmis ziņu par radušos defektu.
9.4. Uzņēmējs apdrošina savas darbības un Iepirkuma piedāvājumā norādītā atbildīgā būvdarbu vadītāja profesionālo civiltiesisko atbildību par visu Līguma saistību izpildes laiku atbilstoši normatīvajos aktos noteiktajam. 
10. PUŠU ATBILDĪBA
10.1. Puses ir atbildīgas par Līgumā noteikto saistību savlaicīgu un pienācīgu izpildi.
10.2. Ja Uzņēmēja vainas dēļ tiek nokavēts Līguma 2.2. punktā noteiktais Darbu izpildes termiņš, tad Uzņēmējs maksā Pasūtītājam par katru nokavēto dienu līgumsodu 0,5 % apmērā no Līgumcenas, bet kopsummā ne vairāk kā 10% no Līgumcenas. 
10.3. Ja savlaicīgi netiek veikts Līgumā paredzētais maksājums, tad Pasūtītājs maksā Uzņēmējam par katru nokavēto maksājuma dienu līgumsodu 0,5% apmērā no aizkavētā maksājuma, bet kopsummā ne vairāk par 10 % no Līgumcenas.
10.4. Pasūtītājam ir tiesības vienpusēji pirms termiņa atkāpties no Līguma, brīdinot par to Uzņēmēju, šādos gadījumos:
10.4.1. Uzņēmēja nolaidība vai izvairīšanās ievērot kādu no Līguma noteikumiem, vai arī no tiem izrietošās saistības, kuras tam no savas puses jāpilda vai jāpiemēro, un šo pārkāpumu vai to seku nenovēršana 10 (desmit) darba dienu laikā pēc Pasūtītāja rakstveida pretenzijas saņemšanas;
10.4.2. ja Uzņēmējs veic Darbus nekvalitatīvi vai neatbilstoši Līguma un spēkā esošajiem normatīvajiem aktiem, ko pēc Pasūtītāja pieprasījuma neatkarīga būvtehniskā ekspertīze, un ja Uzņēmējs šīs neatbilstības nenovērš vai atsakās novērst Pasūtītāja noteiktajā termiņā;
10.4.3. ja Uzņēmējs atzīts par maksātnespējīgu, vai pret to trešās personas ceļ šādu prasību tiesā;
10.4.4. Uzņēmējs Pasūtītājam nodarījis zaudējumus;
10.4.5. Uzņēmējs ir patvaļīgi pārtraucis Līguma izpildi;
10.4.6. [bookmark: _Hlk72416746]ja Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.5. Ja Pasūtītājs ir atkāpies no Līguma Uzņēmēja vainas dēļ Līguma 10.4.1., 10.4.2., 10.4.4., 10.4.5. punktā noteiktajos gadījumos, vai Uzņēmējs lauž Līgumu, Uzņēmējs maksā Pasūtītājam līgumsodu 10% apmērā no Līgumcenas.
10.6. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes rezultātā nodarīts otrai Pusei un/vai trešajām personām. 
10.7. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.
10.8. Pasūtītājam ir tiesības atkāpties no Līguma, ja Uzņēmējs ir rakstveidā brīdināts par iespējamo vai plānoto Līguma izbeigšanu un Uzņēmējs 10 (desmit) darba dienu laikā nav novērsis Līguma izbeigšanas iemeslu, izņemot gadījumu, ja Uzņēmējs ir informējis par tālāko iespējamo Līguma izpildes risinājumu un Puses par to ir vienojušās.
10.9. Līgumsoda samaksa neatbrīvo Puses no Līguma saistību pilnīgas izpildes.
10.10. Ja Uzņēmējs Līguma izpildē piesaista apakšuzņēmējus, Uzņēmējs apņemas nodrošināt samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem ne vēlāk kā 60 (sešdesmit) dienu laikā pēc veikto darbu pabeigšanas un apakšuzņēmēja rēķina saņemšanas par attiecīgo darbu veikšanu. Uzņēmējam ir pienākums ar apakšuzņēmējiem noslēgto līgumu ietvaros iekļaut noteikumus izpildīto darbu pieņemšanai, kas atbilst 2022. gada 5. jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5. punktā noteiktajam.  Pasūtītājam nav pienākuma kontrolēt Uzņēmēja ar apakšuzņēmēju noslēgtā būvdarbu līguma atbilstību.
11. NEPĀRVARAMA VARA
11.1. Puse nav atbildīga par Līguma saistību neizpildi, ja to ir izraisījusi stihiska nelaime, katastrofa, epidēmija, blokāde, karš vai citi apstākļi, kas traucē Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt un novērst Līguma slēgšanas brīdī.
11.2. Pusei, kurai Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstiski otrai Pusei 3 (trīs) dienu laikā no nepārvaramas varas apstākļu iestāšanās brīža.
11.3. Ja nepārvaramas varas apstākļi ilgst ilgāk kā 30 (trīsdesmit) dienas, Puses vienojas par tālāko Līguma izpildes gaitu.
12. STRĪDU IZSKATĪŠANA
12.1. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. 
12.2. Gadījumā, ja Puses 3 (trīs) nedēļu laikā nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas normatīvajos aktos noteiktajai lietu piekritībai.
13. NOSLĒGUMA NOTEIKUMI
13.1. Pārstājot darboties vienam vai vairākiem Līguma noteikumiem, pārējie Līguma noteikumi paliek spēkā, ciktāl to neatceļ spēku zaudējušie Līguma punkti.
13.2. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses rakstveida piekrišanas, izņemot normatīvajos aktos paredzētajos gadījumos.
13.3. Līgums ir saistošs Pusēm un to tiesību un saistību pārņēmējiem.
13.4. Lai sekmētu Līguma saistību izpildi pienācīgā kārtā un Līgumā noteiktajos termiņos, Puses nosaka kontaktpersonas:
13.4.1. no Pasūtītāja puses ________________;
13.4.2. no Uzņēmēja puses ________________.
13.5. [bookmark: _Hlk72417041]Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
13.6. Katra no Pusēm apņemas informēt tās personas, kuras personas dati (piemēram, kuras norādītas kā Pušu kontaktpersonas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
13.7. Puses 5 (piecu) kalendāro dienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, tādejādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.
13.8. Ja kādai no Pusēm tiek mainīts juridiskais statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi 5 (piecu) darba dienu laikā.
13.9. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā, nosūtot tos ierakstītā sūtījumā uz Puses juridisko adresi vai uz Līgumā minētās kontaktpersonas e-pasta adresi, parakstot sūtījumu ar drošu elektronisko parakstu.
14. PUŠU REKVIZĪTI

